Up-1294/22
Datum: 2022-11-24T00:00:00.000+01:00
ecli: ECLI:SI:USRS:2022:Up.1294.22
vrsta: posamični akt
zadeva: ustavna pritožba
objavljeno: Neobjavljeno | 24.11.2022
dokument: USE3495
akt: Ustavna pritožba zoper sklep Okrožnega sodišča v Ljubljani št. I Ks 34829/2022 z dne 26. 8. 2022 v zvezi s sklepom Okrožnega sodišča v Ljubljani št. III Kpr 34829/2022 z dne 9. 8. 2022
resitev: nesprejem ustavne pritožbe
odlocitev: sklep
vlagatelj: Jure Trunk, Ljubljana in Franc Trunk, Portorož
datum_vloge: 2022-09-06T22:00:00.000Z
datum_odlocitve: 2022-11-23T23:00:00.000Z

# Up-1294/22-8

24. 11. 2022

## SKLEP

Senat Ustavnega sodišča je v postopku za preizkus ustavne pritožbe, ki sta jo vložila Jure Trunk, Ljubljana, in Franc Trunk, Portorož, ki ju zastopa Velimir Cugmas, odvetnik v Slovenskih Konjicah, na seji 24. novembra 2022

#### sklenil:

**Ustavna pritožba zoper sklep Okrožnega sodišča v Ljubljani št. I Ks 34829/2022 z dne 26. 8. 2022 v zvezi s sklepom Okrožnega sodišča v Ljubljani št. III Kpr 34829/2022 z dne 9. 8. 2022 se ne sprejme.**

---

Senat ustavne pritožbe ni sprejel v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20 in 92/21 – v nadaljevanju ZUstS). Pri tem se Ustavno sodišče ni spuščalo v vprašanje, ali so za odločanje podane procesne predpostavke.

Vloge v delu, ki sta jo pritožnika opredelila kot pobudo za začetek postopka za oceno Zakona o kazenskem postopku (Uradni list RS, št. 176/21 – uradno prečiščeno besedilo – v nadaljevanju ZKP), Ustavno sodišče ni obravnavalo, ker sta presojo ZKP predlagala podrejeno. ZUstS ne omogoča, da bi pritožnik ob vložitvi ustavne pritožbe podrejeno vložil pobudo za začetek postopka za oceno ustavnosti predpisa, zato Ustavno sodišče take podrejene pobude ne presoja.[1] Sicer pa bi Ustavno sodišče, če bi ugotovilo, da izpodbijane odločbe temeljijo na protiustavnem predpisu, oceno njegove ustavnosti opravilo po uradni dolžnosti (drugi odstavek 59. člena ZUstS).

Senat Ustavnega sodišča je sprejel ta sklep na podlagi drugega odstavka 55.b člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: namestnica predsednika senata dr. Katja Šugman Stubbs ter člana dr. Rok Čeferin in dr. Marijan Pavčnik. Sklep je sprejel soglasno.

dr. Katja Šugman Stubbs

Namestnica predsednika senata

---

[^[1]]: Glej npr. sklepe Ustavnega sodišča št. Up-810/11 z dne 4. 10. 2012, št. Up-504/14, Up-563/14 z dne 26. 9. 2014 in št. Up-105/16 z dne 19. 11. 2018.